CELEX: 62013TN0520
Language: hu
Date: 2013-09-25 00:00:00
Title: T-520/13. sz. ügy: 2013. szeptember 25-én benyújtott kereset — Philip Morris Benelux kontra Bizottság

23.11.2013   
            
            
               HU
            
            
               Az Európai Unió Hivatalos Lapja
            
            
               C 344/65
            
         2013. szeptember 25-én benyújtott kereset — Philip Morris Benelux kontra Bizottság
   (T-520/13. sz. ügy)
   2013/C 344/120
   Az eljárás nyelve: angol
   
      Felek
   
   
      Felperes: Philip Morris Benelux (Antwerpen, Belgium) (képviselők: K. Nordlander ügyvéd és P. Harrison solicitor)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a kereset elfogadhatónak;
            
         
               —
            
            
               semmisítse meg az Európai Bizottság Főtitkárságának 2013. július 15-i határozatát (a továbbiakban: a vitatott intézkedés), amellyel a Bizottság elutasította a dohánytermék irányelv felülvizsgálatáról szóló javaslathoz készített hatásvizsgálati jelentés tervezetéhez való hozzáférés iránti felperesi kérelmet;
            
         
               —
            
            
               kötelezze az alperest a felperes részéről felmerülő költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap keretében a felperes azt állítja, hogy a Bizottság a vitatott intézkedés meghozásával nyilvánvaló mérlegelési hibát vétett és megsértette az 1049/2001/EK rendelet (1) 4. cikkének (3) bekezdését azáltal, hogy azt állítja, illetve megállapítja, hogy az említett rendelet 4. cikke (3) bekezdésének mind az első, mind a második albekezdése (amelyek kölcsönösen kizárják egymást) egyszerre alkalmazható a szóban forgó ugyanazon tényállásra.
            
         
               2.
            
            
               A második jogalap keretében a felperes azt állítja, hogy a Bizottság a vitatott intézkedés meghozásával megsértette az 1049/2001/EK rendelet 4. cikke (3) bekezdésének első albekezdését azáltal, hogy megállapítja, hogy az ezen albekezdésben szabályozott szűk körű és korlátozott kivétel a kért dokumentumok bármelyike tekintetében igazolta a hozzáférés megtagadását.
            
         
               3.
            
            
               A harmadik jogalap keretében a felperes azt állítja, hogy a Bizottság a vitatott intézkedés elfogadásával megsértette az 1049/2001/EK rendelet 4. cikke (3) bekezdésének második albekezdését, mivel a kért dokumentumok nem minősülnek véleménynek, és így nem tartoznak a kérdéses rendelet 4. cikke (3) bekezdésének második albekezdésében foglalt kivétel hatálya alá. Ezen túlmenően (i) a kért dokumentumok hozzáférhetővé tétele nem sértené a Bizottság döntéshozatali eljárását; valamint (ii) a kért dokumentumok hozzáférhetővé tételéhez nyomós közérdek fűződik.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.).